CELEX: 62015CN0351
Language: bg
Date: 2015-07-10 00:00:00
Title: Дело C-351/15 P: Жалба, подадена на 10 юли 2015 г. от Европейска комисия срещу решението, постановено от Общия съд (четвърти състав) на 29 април 2015 г. по дело T-470/11, Total и Elf Aquitaine/Комисия

7.9.2015   
            
            
               BG
            
            
               Официален вестник на Европейския съюз
            
            
               C 294/44
            
         Жалба, подадена на 10 юли 2015 г. от Европейска комисия срещу решението, постановено от Общия съд (четвърти състав) на 29 април 2015 г. по дело T-470/11, Total и Elf Aquitaine/Комисия
   (Дело C-351/15 P)
   (2015/C 294/56)
   Език на производството: френски
   
      Страни
   
   
      Жалбоподател: Европейска комисия (представители: V. Bottka и F. Dintilhac)
   
      Други страни в производството: Total SA, Elf Aquitaine SA
   
      Искания на жалбоподателя
   
   
               —
            
            
               да се отмени обжалваното решение на Общия съд по дело T-470/11 от 29 април 2015 г.,
            
         
               —
            
            
               да се обяви за недопустима жалбата, подадена пред Общия съд,
            
         
               —
            
            
               да се осъдят ответниците в производството по обжалване да заплатят всички съдебни разноски по настоящото и по първоинстанционното производство.
            
         
      Основания и основни доводи
   
   В подкрепа на жалбата си Комисията посочва следните три основания.
   Съгласно първото и второто основание за обжалване с обжалваното съдебно решение неправилно се отхвърля възражението за недопустимост на жалбата, повдигнато от Комисията. В рамките на първото основание за обжалване Комисията поддържа, че Общият съд е допусна грешка при прилагане на правото, като е счел, че писмата на счетоводителя на Комисията от 24 юни и 8 юли 2011 г. пораждат задължителни правни последици. Всъщност писмата на счетоводителя са обикновени искания за плащане в изпълнение на Решението „Метакрилати“ и подготвят евентуално принудително изпълнение на последното в резултат от Решението на Общия съд по дело T-217/06 (1), което намалява размера на глобата, наложена на Arkema, докато решението от същия ден по дело T-206/06 (2) (впоследствие потвърдено с Определение на Съда по дело C-421/11 P (3)) запазва глобите на ответниците. Писмата на счетоводителя все още не са принудително изпълнение и следователно не определят „окончателното положение“ на Комисията. Освен това писмата на счетоводителя не пораждат задължителни правни последици, различни от последиците на Решението „Метакрилати“, което не подлежи на обжалване, поради изчерпване на способите за защита на жалбоподателите. Второто основание за обжалване е изведено от факта, че обжалваното съдебно решение нарушава принципите за наличие на висящ съдебен процес и за наличие на сила на пресъдено нещо, която произтича от Определението на съда по дело C-421/11 P.
   Накрая, третото основание за обжалване, изведено от противоречие в мотивите, е повдигнато при условията на евентуалност, в случай че Съдът отхвърли първото и второто основание. В точка 113 Общият съд неправилно е приел, че правата на Комисията са напълно реализирани както по отношение на Arkema, така и на ответниците — солидарни длъжници, докато в точка 9 Общият съд правилно е отбелязал, че Arkema изразява съжаление, че не може да упълномощи Комисията да удържи каквато и да било сума в случай, че жалбата му пред общностната юрисдикция се увенчае с успех. Това противоречие в мотивите опорочава разсъжденията на Общия съд по съществото на делото и представлява достатъчно основание за отмяна на обжалваното решение.
   
      (1)  ECLI:EU:T:2011:251
   
      (2)  ECLI:EU:T:2011:250
   
      (3)  ECLI:EU:C:2012:60